VAS MEGYEI SZC  
SÁRVÁRI TURISZTIKAI TECHNIKUM

**Szakmai Program**

Hatályba lépés ideje: 2020. szeptember 1.

**Nevelési Program**

Tartalom

[A szakmai oktatás pedagógiai alapelvei 4](#_Toc88749893)

[A szakmai oktatás pedagógiai értékei 5](#_Toc88749894)

[A szakmai oktatás pedagógiai céljai 5](#_Toc88749895)

[A szakmai oktatás pedagógiai feladatai 6](#_Toc88749896)

[A szakmai oktatás pedagógiai eszközei 7](#_Toc88749897)

[A szakmai oktatás pedagógiai eljárásai 9](#_Toc88749898)

[A személyiségfejlesztéssel kapcsolatos pedagógiai feladatok 10](#_Toc88749899)

[A teljeskörű egészségfejlesztéssel összefüggő feladatok 11](#_Toc88749900)

[A közösségfejlesztéssel kapcsolatos feladatok 12](#_Toc88749901)

[Az oktatók feladatai 15](#_Toc88749902)

[Az osztályfőnöki munka tartalma, az osztályfőnök feladatai 16](#_Toc88749903)

[A kiemelt figyelmet igénylő tanulókkal kapcsolatos pedagógiai tevékenység helyi rendje 17](#_Toc88749904)

[A tanulóknak az intézményi döntési folyamatban való részvételi jogai gyakorlásának rendje 25](#_Toc88749905)

[A tanuló, a kiskorú tanuló törvényes képviselője, az oktató és a szakképző intézmény partnerei kapcsolattartásának formái 25](#_Toc88749906)

[A tanulmányok alatti vizsgák szabályai 27](#_Toc88749907)

[A felvétel és az átvétel helyi szabályai 29](#_Toc88749908)

[Az elsősegély-nyújtási alapismeretek elsajátításával kapcsolatos iskolai terv 31](#_Toc88749909)

## A szakmai oktatás pedagógiai alapelvei

Iskolánk Sárvár város és a városkörnyék fiataljainak kíván lehetőséget adni arra, hogy a családi környezetből iskolába járva megtalálják azt a közösséget, amelyben képesek lesznek felkészülni az érettségi és a szakmai vizsgára, a képességeiknek megfelelő továbbtanulásra vagy a munkába állásra. A társadalmi és oktatáspolitikai változásokra nyitottak vagyunk, rugalmasan alkalmazkodunk az igényekhez, valamint a törvényi előírásokhoz.

A nevelés és az egyéni képességfejlesztés előtérbe kerül intézményünkben. Oktatásunk tanulóközpontú és humánus. A tanulási tevékenység legfőbb célja olyan tanulói kompetenciák fejlesztése, amelyek lehetővé teszik az ismereteknek különböző helyzetekben történő kreatív alkalmazását. Közvetett, illetve közvetlen eszközökkel a tanuló szükségleteinek megfelelően segítjük a problémamegoldási folyamatot.

Tevékenységekre épülő tanulásszervezési formákat alkalmazunk, kihasználjuk a tanulás társas természetéből adódó előnyöket, a differenciált egyéni munka adta lehetőségeket. Segítjük a csoportban végzett felfedező, tevékeny és jól szervezett, együttműködésen alapuló tanulást. Az elmélyítést segíti az elmélet és gyakorlat összhangja, a tanuló számára saját tapasztalatok megszerzése, megértése, általánosítása.

A tanulók, a tanárok, a szülők és a pedagógiai munkát támogató minden szereplő kapcsolata – a közös célt szem előtt tartva – a kölcsönös tiszteleten és nyílt párbeszéden alapul. A nevelés két alapvető tényezője, a tanár és a diák között aktív kölcsönhatás van.

A tanulók értékelését egyéni fejlődésük és sikeres tanulási teljesítményük érdekében az igazságosság, az esélyteremtés és a méltányosság alapelveit szem előtt tartva, emberi méltóságuk tiszteletben tartásával, az értékelés személyes jellegének figyelembevételével végezzük. Fontos, hogy a tanulóval szemben támasztott elvárások egyértelműek legyenek, az azokhoz igazodó mérési stratégiákkal együtt, és már a tanulási folyamat elején ismertté váljanak.

Az iskolai légkör bizalmi jellege elsődleges feltétele annak, hogy a tanulási problémákra és a személyes nehézségekre időben fény derüljön.

Olyan fejlesztési célokat jelölünk ki, amelyek nemcsak a tanulótól várnak illeszkedést a tanulási környezethez, hanem a tanulási környezettől is alkalmazkodást igényelnek a tanuló egyedi jellemzőihez. Fontos a növendékre gyakorolt célratörő, tervszerű, többoldalú nevelési hatások biztosítása és összehangolása. A nevelés a közösségek hatásrendszerén át a közösség aktív részvételével történik.

Emberszeretet, tolerancia jellemezi nevelésünket, oktatásunkat.

## A szakmai oktatás pedagógiai értékei

Szakképzésünkben a munkaerő-piaci igényekhez rugalmasan alkalmazkodó ismereteket közvetítünk, iskolánkból versenyképes tudással rendelkező fiatalok lépnek ki.

Intézményünkben eltöltött évek hozzájárulnak a diákok érett, harmonikus személyiséggé válásához.

Tanulóink művelt és egészséges tagjai lesznek a társadalomnak, életmódjukban az emberi élet, a természet tisztelete válik meghatározóvá.

Bátran kezdeményezünk, támogatjuk az új ötleteket, fogékonyak vagyunk az újszerű megoldásokra.

Támogatjuk az önálló, problémamegoldó gondolkodás, a véleménynyilvánítás, a felelősségtudat kialakulását.

Különösen fontosnak tartjuk, hogy érzelmileg kiegyensúlyozott, szellemileg nyitott, magát minden helyzetben feltaláló, kreatív fiatalokat neveljünk.

Építünk iskolánk sokszínűségére, folyamatosan tanulunk egymástól, fejlesztjük az együttműködési készséget.

A pedagógiai munkában rendszerességre, következetességre törekszünk.

A humor is kreatív megoldásaink része.

Személyes példamutatással tanulóinkat a toleranciára, empátiára, az emberi jogok tiszteletben tartására neveljük.

Aktívan közreműködünk a helyi közösségek hagyományápoló tevékenységében.

## A szakmai oktatás pedagógiai céljai

Célunk, hogy képzési választékunkkal vonzó lehetőséget kínáljunk Sárvár és a kistérség tanulni szándékozó fiataljainak. A minőségi szakképzést, versenyképes tudást nyújtó intézményünket szívesen válasszák a diákok és szüleik.

Célunk, hogy színvonalas oktatással, neveléssel szilárd alapműveltséget, biztos alapkészségeket nyújtsunk tanulóinknak, biztosítva számukra a személyiségüknek megfelelő testi-lelki harmonikus fejlődést, lehetővé téve az egész életen át tartó tanulást, az önművelődést.

Az érettségi vizsgára és a szakmai vizsgára történő felkészítésen túl elsődleges célunk, hogy a szakképzési évfolyamokon végzettek magas színvonalú munkavégzéssel járuljanak hozzá a térség gazdasági fellendüléséhez.

Célunk, hogy az oktatás során diákjaink tegyenek szert a programtanterv alapján készült szakmai programban, a képzési és kimeneti követelményekben, illetve az érettségi és a szakmai vizsgakövetelményekben meghatározott tárgyi tudásra, gondolkodási és tájékozódási képességre, tudják rendszerezni és a gyakorlatban alkalmazni ismereteiket.

Az iskolai nevelőmunkánk célja olyan értékek közvetítése, melyek a tanulók személyiségére, tanulmányi eredményeire, jövőjére, a családra, a társadalmi környezetre is pozitív hatást gyakorolnak:

Iskolánk a jogszabályi előírásoknak megfelelően működik, kitűzött céljainkat, sikereinket motivált munkatársaink határozott, következetes értékteremtő munkájával érjük el, partnereink elégedettek.

Célunk a felsorolt kulcskompetenciák fejlesztése:

* A tanulás kompetenciái
* A kommunikációs kompetenciák (anyanyelvi és idegen nyelvi)
* A digitális kompetenciák
* A matematikai, gondolkodási kompetenciák
* A személyes és társas kapcsolati kompetenciák
* A kreativitás, a kreatív alkotás, önkifejezés és kulturális tudatosság kompetenciái
* Munkavállalói, innovációs és vállalkozói kompetenciák

Különösen fontos, hogy a diákok széles körének nyújtsunk eszközszintű idegen nyelvi és informatikai ismereteket, motiváljuk a diákokat, hogy megfelelően kezeljék a kor digitális kihívásait.

Emellett fontos cél a nevelés előtérbe helyezése, szociális, életviteli, és környezeti kulcskompetenciák fejlesztése a tanítási órákon, osztályfőnöki órán és a tanórán kívüli tevékenységek során.

Cél, hogy a tanulók tanulmányi előmenetelét a képességeiknek megfelelő, egyénre szabott tanulási lehetőségek biztosításával támogassuk, érzelmileg kiegyensúlyozott, szellemileg nyitott, magát minden helyzetben feltaláló fiatalokat neveljünk.

## A szakmai oktatás pedagógiai feladatai

Olyan iskolai légkört kell biztosítanunk, ahol a tanárok szívesen tanítanak, a tanulók jól érzik magukat, ahol biztosított a tanuló szellemi és testi fejlődése.

Feladatunk a munkaerő-piaci igényeknek, a foglalkoztatói elvárásoknak megfelelő, korszerű szakképzés biztosítása.

Emellett fontos feladat a szociális, életviteli, és környezeti kulcskompetenciák fejlesztése érdekében a tanítási órákon, osztályfőnöki órán és a tanórán kívüli tevékenységek során:

* a hátrányos helyzet kompenzálása illetve a tehetségek gondozása egyéni képességfejlesztéssel
* a tanulók kognitív, affektív és pszichomotoros ismereteinek, jártasságainak, képességeinek, készségeinek fejlesztése
* a közösségi nevelés
* az egyetemes emberi kultúra alapvető értékeinek megismertetése
* a demokrácia iránti elkötelezettség kialakítása
* a hazaszeretet elmélyítése
* a humanista értékrend, a kulturált együttélés szabályainak elsajátíttatása
* a globális problémák iránti érzékenység felkeltése
* a kommunikációs kultúra és az érzelmi intelligencia fejlesztése
* pozitív beállítódás kialakítása a testi és lelki egészséggel kapcsolatban
* a tanulás tanítása
* pályaorientáció
* a problémamegoldó, konfliktuskezelő képesség fejlesztése
* a szociális érzékenység, tolerancia fejlesztése
* stabil, jó hangulatú közösségek kialakítása

Oktatunk sajátos nevelési igényű, illetve beilleszkedési-, tanulási-, vagy magatartási nehézséggel küzdő tanulókat szakértői és rehabilitációs bizottság vagy nevelési tanácsadó szakvéleményének figyelembevételével.

Partneri együttműködésben dolgozunk szakképzési centrumunk szervezeti egységeivel, városunk önkormányzatával, civil szervezetekkel, gazdasági szereplőkkel, a helyi médiával.

Tervszerű gazdálkodást folytatunk minden erőforrással: pénzzel, idővel, eszközökkel, humánerőforrással.

## A szakmai oktatás pedagógiai eszközei

A dokumentumainkban megfogalmazott alapelveknek megfelelően szervezzük tevékenységünket, az alapelveknek megfelelőek cselekvéseink.

Egymást segítve érjük el céljainkat, a társadalom minden szereplője iránti partnerségre nyitottak vagyunk.

Kölcsönös bizalom és megbecsülés légköre jellemzi iskolánkat, elismert, közösségeket építő, támogató szervezetként működünk.

Nyitott szervezetként céljainkról, tapasztalatainkról, eredményeinkről sokoldalú, tényszerű kommunikációt folytatunk.

Kreativitást, innovatív gondolkodást támogató, inspiráló, kulturált környezetben dolgozunk.

A folyamatos intézményfejlesztés pedagógiai elveinkre, erőforrásainkra, partnereink igényeire, elégedettségére, valamint mért adatokra épül.

Források bevonásával folyamatosan újítjuk fel intézményünket.

Esztétikusan kialakított környezetben, jó hangulatú közösségekben dolgozunk, szabadidős programok és sportolási lehetőségek színesítik az oktatást.

Az értékek közvetítése a tananyagon, a személyes példamutatáson, az iskola egészén keresztül történik.

Érdeklődés és képességek szerint differenciálunk. A tehetséggondozás területén szakköröket, felkészítő foglalkozásokat biztosítunk a tanulók számára. Felzárkóztató órák, hátránykompenzáció foglalkozások állnak rendelkezésre a lemaradó diákok számára. Személyre szabott fejlesztések segítik a szakvéleménnyel rendelkező, sajátos nevelési igényű, vagy beilleszkedési-, tanulási-, magatartási nehézséggel küzdő tanulókat.

Gyorsan igyekszünk reagálni a korszerű oktatásra vonatkozó társadalmi igényekre, használjuk az információs-kommunikációs technológiákat, a digitális eszközöket, törekszünk a módszertani megújulásra.

Intézményünk kulturális és sportprogramokkal biztosítja a szabadidő hasznos eltöltésének feltételeit.

Közreműködünk pályázatok, helyi fejlesztések, innovációk, projektek kidolgozásában, végrehajtásában.

A nevelő-oktató munka során a helyi tantervekhez illeszkedő eszközrendszert (tankönyvek, munkafüzetek, tanári kézikönyvek, segédletek, feladatgyűjtemények, hanganyag, korszerű informatikai és szemléltető eszközök, info-kommunikációs technológiák) alkalmazunk.

Korszerű, gyakorlatcentrikus, tevékenységközpontú módszertan segíti az elméleti és gyakorlati képzést. A differenciálás jellemző a tanítási órákon.

## A szakmai oktatás pedagógiai eljárásai

A technológiai fejlődés nyújtotta lehetőségek alkalmazása sokféle módszertani lehetőséget biztosítva segíti a tanulás-tanítás folyamatát. A XXI. századi tanulási környezet nélkülözhetetlen elemét képezi az iskolai tanuláshoz kapcsolódó digitális technológiával támogatott oktatási módszerek sokfélesége, ezért különösen fontos, hogy a pedagógusok ismerjék és alkalmazzák azokat. Olyan tanulási folyamatra adnak lehetőséget, amely nemcsak a tanár-diák együttműködést, hanem ennek következtében a hagyományos tanulási folyamatot is jelentősen megváltoztathatja, ennek következtében új típusú szerepben jelenik meg a folyamatban mind a tanuló, mind pedig a tanár.

A hagyományos és az újszerű tanulásszervezési módok, eljárások, különböző módszerek, eszközök helyes arányban történő felhasználására törekszünk. A frontális osztálymunka mellett megjelenik a tevékenykedtetésre, tapasztalatszerzésre épülő tanulásszervezés, a kooperatív és együtt-tanulást biztosító technikák alkalmazása, a projektoktatás.

A meggyőzés, a felvilágosítás, a tudatosítás módszerei: minta, példakövetés, bírálat, önbírálat, beszélgetés, előadás, vita, beszámoló.

A tevékenység megszervezésének módszerei: megbízás, követelés, gyakorlás, ellenőrzés, értékelés.

##### A magatartásra ható módszerek:

* ösztönző módszerek: helyeslés, biztatás, elismerés, dicséret, jutalmazás
* kényszerítő módszerek: felszólítás, követelés, parancs, büntetés
* gátlást kiváltó módszerek: felügyelet, ellenőrzés, figyelmeztetés, intés, tilalom, elmarasztalás

A nevelő-oktató munka a tanórai és tanórán kívüli tevékenység során valósul meg. A nevelőnek támaszkodnia kell mindazon tapasztalatokra, információkra, ismeretekre, amelyeket a tanulók az iskolán kívüli, mindennapi életükben szereztek. Számolnunk kell a spontán társadalmi hatásokkal. Az iskola egyik feladata, hogy segítsen eligazodni az ellentmondásos tapasztalatok, igények, hajlamok, képességek és lehetőségek hálójában, feloldja a szabadság és a kényszer, a közösség és az egyén érdekeinek ütközését. A tanulót önállóságának, kezdeményezőkészségének, kreativitásának kibontakoztatásával készítjük fel a felnőttkorra.

#### Iskolai projektek

Témahét: a projektrendszerű tanulásszervezés azon típusa, amikor valamely tananyag témáját komplexen ismerik meg a résztvevő diákok. A tanulók meghatározott programokon, vagy tanórákon feladatokban vesznek részt.

A tanév elején munkatervben egyeztetett problémakitűzés után, a részfeladatokhoz szerveződő tanulócsoportok munkáját egy-egy pedagógus irányítja. Fejlődik az együttműködési képesség, az aktivitás, a kommunikációs készség, a tanulói önállóság.

A projektek során a középpontban általában egy valóságos probléma, elvégzendő tevékenység áll, amely egy vagy több műveltségterülethez is tartozhat. A projekt megvalósítása a tantárgyi tanórákon és tanórán kívül történik. A lényeg az ismeretek megszerzésének folyamatán és az ehhez szükséges készségek, képességek fejlesztésén van. A szakképzéshez szorosan kapcsolódó projektek mellett többnyire környezeti, egészségnevelési és gazdálkodással kapcsolatos projekteken dolgozunk.

## A személyiségfejlesztéssel kapcsolatos pedagógiai feladatok

A jellem, szellem, illem, küllem fejlesztése.

Iskolánkban a tanulók tudásának, képességeinek és egész személyiségének fejlesztése áll a pedagógiai munka középpontjában. A különböző ismeretek elsajátítása eszköz a tanulók értelmi, önálló ismeretszerzési, kommunikációs, cselekvési képességeinek fejlesztéséhez. Fejlesztjük a tanulók önismeretét, együttműködési készségét, akaratát, hozzájárulunk az egészséges életmódjuk, kulturált szokásaik fokozatos kialakulásához, elősegítjük értékekkel történő azonosulásukat.

A képességek fejlődéséhez szükséges részletes követelményeket, feladatokat, tevékenységeket a tantárgyak helyi programjában határozzuk meg.

#### Kognitív (értelmi) fejlesztés

* emlékezés, felismerés, felidézés
* értelmezés, saját szavakkal történő leírás, interpretálás
* problémamegoldás
* elemzés, a lényeges elemek, struktúra feltárása
* egyéni és eredeti produktum létrehozása
* vélemény- és ítéletalkotás a saját értékrend alapján

#### Affektív (érzelmi-akarati) fejlesztés

* nyitottság a különböző külső hatások, értékek, attitűdök befogadására
* aktív válasz a külső hatásra, együttműködési készség
* értékek befogadása, egyes értékek preferálása, ítélkezés
* értékrend kialakítása
* jellem kialakulása, az értékrend és a cselekvés harmóniájának megteremtése

#### Pszichomotoros fejlesztés

* mozgáskorrekciók végrehajtása
* mozgási sebesség növelése
* mozgáskoordináció fejlesztése
* mozgások automatikus végrehajtása
* rutin és spontaneitás

Célunk tehát megalapozni a tanulók műveltségét, világszemléletük, világképük formálódását, eligazodásukat szűkebb és tágabb környezetükben.

## A teljeskörű egészségfejlesztéssel összefüggő feladatok

„Az egészség nem a betegség hiánya, hanem a testi-lelki és szociális jólét állapota” (WHO.)

Az egészség nem passzív állapot, hanem folyamat; fontos eszköz életcéljaink megvalósítása során. Az egészségfejlesztés az a folyamat, amely képessé teszi az egyént az egészségét meghatározó tényezők felügyeletére és ez által egészségének javítására, magában foglalja a korszerű egészségnevelés, az egészségfejlesztő szervezetfejlesztés, az önsegítés feladatait, módszereit.

Felfogásunk szerint az egészségnevelés racionális gondolkodásmód, megfelelő értékrend, problémamegoldó készség, kiegyensúlyozott személyiség formálása, melyben az egyén ellent tud mondani a káros szenvedélyek kihívásainak, felismeri, hogy döntéseinek milyen következményei lehetnek mind a társadalomra, mind saját magára nézve, illetve készségek, képességek kialakítása, melyben az egyén saját szükségleteit felismeri, kontrollt szerez egészségi állapota felett, s ezáltal azt javítani, alakítani tudja.

Az iskolai egészségnevelésnek ahhoz kell hozzájárulnia, hogy a tanulók kellő ösztönzést és tudást szerezhessenek egy személyes és környezeti értelemben egyaránt ésszerű, a lehetőségeket felismerő és felhasználni tudó, egészséges életvitelhez. Ehhez arra van szükség, hogy az egészséggel összefüggő kérdések fontosságát értsék, az ezzel kapcsolatos beállítódások szilárdak legyenek, s konkrét tevékenységekben alapozódjanak meg.

Az egészséges életmód, életszemlélet, magatartás szempontjából lényeges területeknek az iskola pedagógiai rendszerébe, összes tevékenységébe be kell épülni.

Ezek közé tartoznak az alábbiak:

* önmagunk és egészségi állapotunk ismerete
* az egészséges testtartás, a mozgás fontossága
* az értékek ismerete
* az étkezés, a táplálkozás egészséget befolyásoló szerepe
* a betegségek kialakulásának okai és a gyógyulási folyamat
* a barátság, a párkapcsolatok, a szexualitás szerepe az egészségmegőrzésben
* a személyes krízishelyzetek felismerése és kezelési stratégiák ismerete
* a tanulás és a tanulás technikái
* az idővel való gazdálkodás szerepe
* a rizikóvállalás és határai
* a szenvedélybetegségek elkerülése
* a tanulási környezet alakítása
* a természethez való viszony, az egészséges környezet jelentősége

## A közösségfejlesztéssel kapcsolatos feladatok

A közösség olyan együttműködésre szerveződött emberi csoport, amelyet a közös érdek, közös cél, közös értékrend és közös tudat tart össze. Fontos az együttes élmény ereje, mert a közös szokások révén kialakult elvárások lesznek a szabályozók. Az igazi tanulói és más emberi közösség a legegyetemesebb emberi, kulturális, vallási, nemzeti és szociális értékek hordozója, közvetítője, amely messzemenően figyelembe veszi a közösség tagjainak egyéni sajátosságait.

Cél, hogy a közösség segítse az egyének fejlődését, képességeinek kibontakozását úgy, hogy azok egyéni lehetőségeik maximumára jussanak el. A közösségi nevelés területei: a család, az iskola, az iskolán kívüli közösségek.

A közösségfejlesztés az a folyamat, amely az egyén és a társadalom közötti kapcsolatot kialakítja, megteremti. A közösségfejlesztés szempontjából lényeges területeknek az iskola pedagógiai rendszerébe, összes tevékenységébe be kell épülni. Ezek közé tartoznak az alábbiak:

#### Hon- és népismeret

* nemzeti kultúránk értékeinek megismerése
* kiemelkedő magyar személyiségek munkásságának megismerése
* tájékozottság a haza földrajzában, irodalmában, történelmében
* a nemzettudat megalapozása, a nemzeti önismeret, a hazaszeretet elmélyítése

#### Kapcsolódás Európához és a nagyvilághoz

* a tanulók legyenek nyitottak, megértők a különböző szokások, életmódok, kultúrák, vallások, a másság iránt, becsüljék meg ezeket
* ismerjék meg az európai egység erősödésének jelentőségét, ellentmondásait
* szerezzenek információkat az emberiség közös problémáiról
* vegyenek részt iskolánk nemzetközi kapcsolatainak ápolásában

#### Környezeti nevelés

* a környezet természeti és ember alkotta értékeinek felismerése és megőrzése
* a tanulók váljanak érzékennyé környezetük állapota iránt, ismerjék meg azokat a folyamatokat, amelyek következményeként bolygónkon környezeti válságjelenségek mutatkoznak
* életmódjukban a természet tisztelete, a felelősség, a környezeti károk megelőzésére törekvés váljon meghatározóvá

#### A kommunikációs kultúra fejlesztése

* az anyanyelv minél teljesebb értékű ismerete
* képesség a vélemények, érvek kifejtésére, értelmezésére, megvédésére
* a metakommunikáció alkalmazásának ismerete
* önálló ismeretszerzés az új audiovizuális környezetet szelektíven használva
* konfliktuskezelési technikák elsajátítása az osztályfőnöki tanterv szerint

#### Testi és lelki egészség

* az egészséges életmódra nevelés
* a beteg, sérült és fogyatékos embertársak iránti elfogadó és segítőkész magatartás fejlesztése
* a környezet testi épséget veszélyeztető tényezőinek és ezek elkerülési módjának megismertetése az osztályfőnöki program szerint
* a káros függőségekhez vezető szokások kialakulásának megelőzése
* a krízishelyzetbe jutottak segítése
* felkészítés a családi életre, a felelős, örömteli párkapcsolatokra

#### Pályaorientáció

* a pályaválasztás segítése
* az egyéni adottságok, képességek megismerésén alapuló önismeret fejlesztése
* a legfontosabb pályák, foglalkozási ágak tartalmának, követelményeinek megismertetése

#### A szakképző intézmény szereplőinek együttműködésével kapcsolatos feladatok

#### A diákközösségek fejlesztése

Az ember alapvetően társas lény, személyisége is közösségben fejlődik leginkább. A serdülőkorban a kortárs csoportok szerepe jelentősen megnő, így az iskolába lépő fiatalok közösséggé kovácsolása az osztályfőnöki munka legfontosabb területe.

##### A jó közösség jellemzői:

* együttműködés a közös célok érdekében
* jó csoportszellem, kölcsönös bizalom és felelősség, tolerancia
* konstruktív konfliktuskezelés, hatékony kommunikáció
* elkötelezett az osztály az iskola iránt
* élménygazdagság, élménysűrűség
* egészséges szociometriai kép
* saját történelem – „mi élmény”
* saját nyelv – saját szimbólumrendszer
* tagolt értékrend – jellegzetes közös értékrend
* közeg-élmény – létező közösségtudat
* kapcsolatsűrűség és a kapcsolatok mélysége
* érdeklődés és nyitottság

#### Az oktatói közösség fejlesztése

Az iskola működésének hatékonyságát nagymértékben befolyásolja az intézmény dolgozói közötti emberi kapcsolatok milyensége. A vezetés feladata, hogy bizonyos mértékű egységes szemléletet alakítson ki az oktatói testületben. Az intézmény céljaival való azonosulás, az elkötelezettség, a közösen vallott értékrend alapján végzett munka, a közös érdekeltség összeköti a munkatársakat.

A szervezet formális felépítése csoportokat képez a tantestületen belül. Állandó formális csoport pl. a tágabb körű iskolavezetés, a munkaközösségek, ideiglenes formális csoportok lehetnek bizottságok, munkacsoportok, időszakos feladatokhoz rendelten (pl. az egy osztályban tanító tanárok közössége). Hatékonyan működő csoportok létrehozása az iskolai munka minőségének egy meghatározó tényezője, melyre tudatosan törekszünk.

##### A hatékonyan működő csoport jellemzői:

* A csoportcélok mindenki számára világosan megfogalmazottak és tisztázottak.
* A tagok nyitottak egymás felé. A közöttük lévő kétirányú kommunikáció biztosított.
* A csoportdöntési folyamat rugalmasan illeszkedik a helyzet megkövetelte szükségletekhez. A csoport a közös döntést igyekszik megvalósítani a gyakorlatban.
* A részvétel és a vezetés elosztott a tagok között. Mindenki lehet résztvevő, vezető és meghallgatott fél. A viszonylag kiegyenlített hatalmi viszonyok teszik lehetővé azt, hogy minden résztvevő erőforrásai (képességei, személyisége) teljesen kihasználttá váljanak.
* Az egyéni befolyás mértékét nem a formálisan kapott hatalom, hanem az egyéni képességek, a gyakorlottság, a szakértelem és az információkhoz való hozzáférés lehetősége határozza meg.
* A csoport tagjai bátran felvállalják a véleménykülönbségekből adódó konfliktusokat.
* Magas a csoport kohéziója, elégedettek a csoporttagsággal, elfogadják és támogatják egymást, bizalommal fordulnak egymás felé.
* A csoport problémamegoldó képessége magas szintű.
* A csoporttagok együtt értékelik ki a csoport hatékonyságát és döntenek arról, hogyan javíthatnák saját működésüket.

A szervezeti kultúra kialakítása szempontjából fontosak a munkán kívüli összejövetelek, kirándulások, rendezvények. A tantestületi tagok között baráti, társas kötelékek szövődnek, melyek az iskola falain kívüli kapcsolatokat jelentenek.

## Az oktatók feladatai

Az oktató alapvető feladata a tanuló szakmai oktatása, a képzési és kimeneti követelményekben és a programkövetelményben meghatározott törzsanyag átadása, elsajátításának ellenőrzése.

Az oktató kötelessége, hogy

* szakmai oktató munkája során gondoskodjon a tanuló személyiségének fejlődéséről, tehetségének kibontakoztatásáról, ennek érdekében tegyen meg minden tőle elvárhatót, figyelembe véve a tanuló egyéni képességeit, adottságait, fejlődésének ütemét, szociokulturális helyzetét,
* a különleges bánásmódot igénylő tanulóval egyénileg foglalkozzon, szükség szerint együttműködjön a fejlesztő pedagógussal, gyógypedagógussal, konduktorral vagy más szakemberrel, a hátrányos helyzetű tanuló felzárkózását elősegítse,
* segítse a tehetségek felismerését, kiteljesedését, nyilvántartsa a tehetséges tanulókat,
* előmozdítsa a tanuló erkölcsi fejlődését, a közösségi együttműködés magatartási szabályainak elsajátítását, és törekedjen azok betartatására,
* egymás szeretetére és tiszteletére, a családi élet értékeinek megismerésére és megbecsülésére, együttműködésre, környezettudatosságra, egészséges életmódra, hazaszeretetre nevelje a tanulókat,
* érdemjegyekkel vagy szövegesen, sokoldalúan, a követelményekhez igazodóan értékelje a tanulók munkáját,
* a tanulók pályaorientációját, aktív szakmai életútra történő felkészítését folyamatosan irányítsa,
* a kiskorú tanuló törvényes képviselőjét rendszeresen tájékoztassa a tanuló szakképző intézményben nyújtott teljesítményéről, az ezzel kapcsolatban észlelt problémákról, a szakképző intézmény döntéseiről, a tanuló tanulmányait érintő lehetőségekről,
* a tanuló testi-lelki egészségének fejlesztése és megóvása érdekében tegyen meg minden lehetséges erőfeszítést: felvilágosítással, a munka- és balesetvédelmi előírások betartásával és betartatásával, a veszélyhelyzetek feltárásával és elhárításával, kiskorú tanuló esetén a kiskorú tanuló törvényes képviselője - és szükség esetén más szakemberek – bevonásával,
* az ismereteket tárgyilagosan, sokoldalúan és változatos módszerekkel közvetítse, oktatómunkáját éves és foglalkozás szinten, tanulócsoporthoz igazítva, szakszerűen megtervezve végezze, irányítsa a tanulók tevékenységét,
* a tanulók, a kiskorú tanulók törvényes képviselői, valamint a szakképző intézmény alkalmazottainak emberi méltóságát és jogait maradéktalanul tiszteletben tartsa, javaslataikra, kérdéseikre érdemi választ adjon,
* részt vegyen a számára előírt továbbképzéseken, folyamatosan képezze magát,
* a szakképző intézmény szakmai programjában és szervezeti és működési szabályzatában előírt valamennyi feladatát maradéktalanul teljesítse,
* pontosan és aktívan részt vegyen az oktatói testület értekezletein, a fogadóórákon, a szakképző intézmény ünnepségein és rendezvényein,
* megőrizze a hivatali titkot,
* hivatásához méltó magatartást tanúsítson,
* a tanuló érdekében együttműködjön a szakképző intézmény más alkalmazottaival és más intézményekkel.

## Az osztályfőnöki munka tartalma, az osztályfőnök feladatai

* A szülőkkel és az osztályban tanító tanárokkal együttműködve törekszik arra, hogy minél jobban megismerje és fejlessze tanítványai személyiségét,
* folyamatosan figyelemmel kíséri és értékeli az osztályközösség alakulását, és az osztály tanulmányi munkáját,
* figyelemmel kíséri és irányítja a tanulók tanítási órán kívüli iskolai elfoglaltságát,
* elkészíti éves munkatervét, amely tartalmazza az osztályfőnöki órák programját,
* közreműködik az osztály diákéletének alakításában és az adott évfolyamszintű iskolai programok megszervezésében,
* jelen van és felügyel osztályának tanításon kívüli iskolai programjain,
* előkészíti és vezeti a tanulmányi kirándulást, felkéri a kísérőtanárt,
* tájékoztatja a szülőket a tanuló személyiségének fejlődéséről, tanulmányi munkájáról, magatartásáról és hiányzásairól,
* félévenként legalább egy alkalommal szülői értekezletet tart,
* előkészíti az egy osztályban tanító tanárok értekezleteit és az osztályozó értekezleteket, és azon áttekinti az osztály munkáját, valamint részletesen értékeli az egyes tanulókat,
* elvégzi az osztállyal kapcsolatos adminisztrációs munkákat (bizonyítvány, törzslap, osztálynapló, stb.)
* segíti a szociálisan rászoruló tanulók anyagi támogatásának (pl.: alapítvány, étkezés, tanulmányi ösztöndíj) intézését.

## A kiemelt figyelmet igénylő tanulókkal kapcsolatos pedagógiai tevékenység helyi rendje

Intézményünk azt a pedagógiai szemléletet és gyakorlatot követi, mely képes a sokféleség minden aspektusának felismerésére alapozott befogadó környezetet megteremteni. Ez a megközelítés elvezet az inkluzív pedagógia fogalmáig, mely szerint a valódi befogadás a diákok közötti különbözőség felismerésével, értékelésével kezdődik, amikor a diákot, mint önálló személyiséget tekintjük a maga komplexitásában (többek között társadalmi, kulturális és egyéni adottságok mentén). Pedagógusaink a diákjaikhoz való folyamatos alkalmazkodás során az általuk közvetített tananyagtartalommal és tanítási módokkal nagyban építenek az ide járó diákok identitására, tapasztalataira, a tudására és képességeire.

A kiemelt figyelmet igénylő tanulókkal való foglalkozás, mind a hátrányok kompenzálása, a felzárkóztatás, mind a tehetséggondozás terén valamennyi nevelő feladata.

A különleges bánásmódot igénylő tanulókkal való foglalkozás empátiát, elfogadó, együtt érző magatartást igényel az intézményben nevelő-oktató munkát végző oktatóktól.

#### A gyermek- és ifjúságvédelemmel kapcsolatos feladatok

Az iskola vezetőjének kiemelt felelősségi területe az iskolai gyermek- és ifjúságvédelmi feladatok megszervezése és ellátása, a gyermekvédelmi jelzőrendszer szakképzési, köznevelési intézményhez kapcsolódó feladatainak koordinálása. A pedagógusok esetében szakmai kötelezettség a gyermek fejlődését veszélyeztető körülmény megelőzésében, feltárásában, megszüntetésben való részvétel, minden pedagógus köteles a gyermek testi-lelki egészségének fejlesztése és megóvása érdekében minden lehetséges erőfeszítés megtételére: felvilágosítással, a munka- és balesetvédelmi előírások betartásával és betartatásával, a veszélyhelyzetek feltárásával és elhárításával, a szülő, és szükség esetén más szakemberek bevonásával.

Iskolánkban az ifjúságvédelem kiemelt szerepet kap, mivel a pedagógusok egyre növekvő számban találkoznak olyan diákokkal, akiknek a családja komoly krízisekkel küzd, növekszik az érzelmileg elhanyagolt gyerekek száma, így egyre erősödő elvárásként fogalmazódik meg, hogy a nevelő-oktató munkát végzők képesek legyenek az életvezetési és családi problémákkal küszködő gyerekek és fiatalok gondjainak, nehézségeinek felismerésére, megértésére, a tanulók támogató fejlesztésére, valamint preventív programok szervezésére.

Az iskolák gyermekvédelmi feladatait hatáskörük alapján két nagyobb típusban határozzuk meg:

* Mindenkire kiterjedő általános gyermekvédelmi feladatok, melyeknél a felmerülő problémák megoldásában minden szakalkalmazott érintett.: tankötelezettség biztosítása, egészségnevelés, drogprevenció, bűnmegelőzés, szabadidős programok szervezése, hátrányos helyzetű és veszélyeztetett gyermekek szűrése, információszolgáltatás.
* Célcsoportra (elsősorban a hátrányos és veszélyeztetett gyerekekre) irányuló feladatok: feltárás, családlátogatás, foglalkozások (felzárkóztatás, fejlesztések), közvetítő tevékenység (pedagógiai szakszolgálati ellátás-, gyermekjóléti szolgáltatás-, gyermekvédelmi szakellátás igénybevétele).

A gyermek- és ifjúságvédelmi tevékenységet az igazgató felkérésére a gyermek- és ifjúságvédelmi felelős éves munkaterv alapján, az osztályfőnökökkel, a szülői közösséggel és a diákönkormányzattal együttműködve végzi. A gyermek és ifjúságvédelmi felelősök irányításával és az osztályfőnökök közreműködésével minden tanév kezdetén fel kell mérnünk a tanulók helyzetét és a felmerülő változásokat. A gyermekvédelmi feladatok megoldásához szükség szerint, a szülővel történő egyeztetés után igényeljük minden illetékes külső intézmény, szervezet együttműködését. Az iskolákban folyó gyermek és ifjúságvédelem alapvető célja a prevenció.

##### Kiemelt feladatok:

A feltárt káros hatások megelőzése, illetve ellensúlyozása pedagógiai eszközökkel:

* többszöri családlátogatás, nevelési segítség, életvezetési tanácsadás,
* fejlesztő, felzárkóztató iskolai program,
* a tanulók nevelési tanácsadóhoz irányítása,
* javaslat egészségügyi ellátás igénybevételére, szükség esetén ideggondozói szakrendelésre, vizsgálatra,
* rendszeres gyermek- és ifjúságvédelmi támogatás, illetve természetbeni juttatás iránti kérelemre javaslat.

Abban az esetben, ha a veszélyeztető körülmények, illetve a már kialakult veszélyeztetettséget nem lehet intézményi feladat és hatáskörben, pedagógiai eszközökkel megoldani, akkor elsősorban a területileg illetékes gyermekjóléti szolgálat fele kell jelzéssel fordulni. Az iskola a gyermekjóléti szolgálattal együttműködik, különösen:

* a pedagógiai jellemzés valamint a környezettanulmány alapján készített gondozási terv megvalósításában,
* a havonkénti illetve szükség szerinti esetmegbeszélésen történő részvétellel,
* a legalább félévente készítendő helyzetértékelés megismertetésével, melyben a gondozás eredményességét rögzítik.

Az iskola képzési specialitásait felhasználva igyekszik megmutatni a helyes életviteli szokásokat, s azok gyakoroltatásában szabadidős tevékenységeivel is részt vállal. Pedagógiai eszköztárunkat képezi a színes közösségi élet szervezése, ami hatékonyan segíti mind a prevenciót, mind a szocializációt. A prevencióban résztvevő szakemberek az osztályfőnökök, a szaktanárok, az iskolaorvos, a védőnő, a gyermek- és ifjúságvédelmi felelős, a pedagógiai szakszolgálatok, a rendőrség ifjúságvédelmi osztálya. A prevenciót szolgáló programok: előadások, tájékoztatók, filmvetítés, drog és bűnmegelőzési programok, mentálhigiéniás programok, versenyek, pályázatok, képességfejlesztő foglalkozások, szociális támogatás, egyéb támogatás (ruha, taneszköz, stb.)

#### A hátrányos helyzetű, a halmozottan hátrányos helyzetű gyerekek oktatása

A HH és HHH tanulók nyilvántartása az osztályfőnök, az ifjúságvédelmi felelős, és az igazgatóhelyettes feladata. Az oktatói testület meghatározza a szociális hátrányok enyhítését célzó feladatokat, illetve tevékenységeket.

Az ifjúságvédelmi felelős tevékenysége során felméri a szociokulturális hátteret (kérdőív, személyes beszélgetés a tanulóval és a szülővel), a nyilvántartás mellett a szociális és hatósági intézményhálózattal való kapcsolattartást is biztosítja.

A gyermek- és ifjúságvédelmi felelős együttműködik az iskola minden érintett pedagógusával, a diákönkormányzattal, tagja az osztályfőnöki munkaközösségnek, és kapcsolatot tart az egészség- és környezeti neveléssel is foglalkozó kollégáival. Segítséget nyújt a kortárs segítő hálózat kiépítéséhez és a segítők koordinálásához.

Az oktatói testület jelzőrendszerként működik. Esetmegbeszélő konzultációkat tartunk az osztályfőnök, az ifjúságvédelmi felelős, az igazgató vagy igazgatóhelyettes, illetve a szülők bevonásával. Szükség esetén az osztályfőnök az ifjúságvédelmi felelőssel meglátogatja a családot.

Veszélyeztető okok fennállása esetén értesítjük a gyermekjóléti szolgálatot (esetjelzés), szükség szerint tájékoztatjuk az iskolaorvost, illetve a védőnőt.

Iskoláink a nevelési tanácsadóval, és a gyermekjóléti szolgálattal az alábbi területeken működik együtt:

* Az egyéni képességekhez igazodó tanórai tanulás megszervezése.
* Felzárkóztató órák, fejlesztő foglalkozások tartása a szakértői vélemények alapján készült intézményvezetői határozatok alapján.
* A nevelők és a tanulók személyes kapcsolatainak, a szülőkkel való együttműködésnek segítése.
* Támogatás a szülők és a családok nevelési gondjainak megoldásához.
* A szülők tájékoztatása a családsegítő és a gyermekjóléti szolgálatról, szolgáltatásokról.
* A hátrányos helyzetű tanulók iskolai előmenetelét segítő pályázatok, illetve egyéb lehetőségek figyelemmel kísérése, pályaorientáció.

##### A tanulók igényéhez igazodva oldja meg az iskola

* a személyiségfejlesztéssel, közösségfejlesztéssel kapcsolatos pedagógiai feladatokat,
* a tanulási kudarcnak kitett tanulók felzárkóztatását,
* a szociális hátrányok enyhítését segítő pedagógiai tevékenységet.

Iskolánk a tanuló szociális helyzetéből és fejlettségéből eredő hátrányának ellensúlyozása céljából képesség-kibontakoztató felkészítést szervez, melynek keretei között a tanuló egyéni képességének, tehetségének kibontakoztatása, a fejlődésének elősegítése, a többi tanulóhoz történő felzárkóztatása, tanulási, továbbtanulási esélyének kiegyenlítése, tehetségének kibontakoztatása folyik.

#### A diabéteszes tanulókkal kapcsolatos iskolai teendők

Az intézmény vezetője a 18 évnél fiatalabb 1-es típusú diabétesszel élő gyermek, tanuló részére abban az időtartamban, amikor felügyelete alatt áll, az 1-es típusú diabétesszel élő gyermek, tanuló szülőjének, más törvényes képviselőjének kérelmére, a gyermekkori diabétesz gondozásával foglalkozó egészségügyi intézmények szakmai iránymutatása alapján a speciális ellátást biztosítja.

A szülő vagy más törvényes képviselő az ellátáshoz szükséges kérelmét az Eütv. 15. § (5) bekezdésével összhangban megtett formában nyújtja be.

A tanuló gondviselőjétől a rendszeres kapcsolattartáson túl szülői nyilatkozatot kérünk a tanuló egészségügyi állapotáról, krónikus betegségeinek aktuális tényéről. Fontos, hogy az érintett tanulók rendelkezzenek diabéteszes adatlappal, ahol feltüntetésre kerülnek a tanuló személyes adatai, a betegségével összefüggő információk, gyógyszerérzékenysége, alkalmazott terápiája, rosszullétei, gondviselő elérhetőségei, kezelőorvos és annak elérhetősége. Az adatlap az iskolatitkárnál mindenki számára elérhető, aki kapcsolatban van a tanulóval.

Az oktatótestület tagjai rendszeres tájékoztatást kapnak az iskolában tanuló diabéteszes tanulókról.

A vércukorszint szükség szerinti mérését, valamint szükség esetén orvos értesítését az iskolavédőnő, illetve egy olyan oktató vagy legalább érettségi végzettséggel rendelkező foglalkoztatott személy végzi, aki a feladat ellátásához kapcsolódó ismeretekről szóló szakmai továbbképzésén részt vett, és aki a speciális ellátásban való részvételt vállalja.

A diabéteszes tanuló rosszulléte esetén a foglalkozást tartó szaktanár az iskolatitkár segítségével értesíti az iskolavédőnőt, vagy a hozzáértő oktatót. Eszméleténél lévő tanuló esetében feladat a vércukorszintmérés, a hypoglikémia (alacsony vércukorszint) vagy a magas vércukorszint tüneteinek megállapítása, ellátása. Eszméletlen állapotban talált tanuló esetében mentőt kell hívni. A szülőt is értesíteni kell a rosszullétről.

Az intézmény rendelkezik a vércukorszintméréshez szükséges eszközökkel az orvosi szobában.

Figyelünk a diabéteszes tanuló betegségével kapcsolatos egyéni igényeire, pl. tanóra alatti étkezés, mosdóhasználat, vércukorszintmérés, szükség esetén inzulinbeadás. Biztosítjuk a speciális étkeztetéshez szükséges hűtési, adagolási, melegítési feltételeket mind az iskolákban, mind a gyakorlati képzőhelyeken (mikrohullámú sütő, hűtőszekrény).

Kiemelt figyelmet fordítunk a testnevelés órák előtti és alatti oktatói teendőkre, hiszen a testmozgás csökkenti a vércukorszintet, a megerőltető sport viszont emelheti a vércukorértéket, ami akut anyagcsere-felborulást eredményezhet.

Az intézmény valamennyi tanulója részére rendszeres tájékoztatást nyújtunk a diabétesszel élők speciális igényeire vonatkozóan az osztályfőnöki órák tananyagában. Kiemelt szerepet a kap a preventív szemlélet kialakítása orvosok, egészségügyi dolgozók, civil szervezetek bevonásával.

#### A különleges bánásmódot igénylő gyerekek oktatása

A többi tanulóval együtt nevelhető, oktatható sajátos nevelési igényű tanulók közül a mozgásszervi, érzékszervi, beszédfogyatékos, egyéb pszichés fejlődési zavarral küzdő tanulók integrált nevelése, oktatása a szakértői bizottság javaslata alapján történik. A pályaalkalmassági vizsgálat dönti el, hogy a tanuló felvehető-e az adott szakképesítésre.

Beilleszkedési, tanulási, magatartási nehézségekkel küzdők esetén igyekszünk az okokat kideríteni, a szakértői bizottság véleménye alapján segíteni. Az oktatói testület minden tagja felelős azért, hogy új pedagógiai módszertani ismereteket építsen be az oktatási gyakorlatba.

#### A sajátos nevelési igénnyel összefüggő pedagógiai tevékenység

Általános feladatunk a sajátos nevelési igényű tanulóknál a szakértői bizottságokkal való kapcsolat felvétele, szakvélemény, vizsgálat, vagy felülvizsgálat kérése.

A tanulók fejlesztése a törvényben rendelkezésre álló időkeretek (habilitációs és rehabilitációs órakeret) és csoportszervezési előírások figyelembevételével, speciális szakemberek igénybevételével folyik.

Intézményünk a sajátos nevelési igényű tanulók neveléséhez, oktatásához igénybe veszi az illetékes pedagógiai szakszolgálati, illetve pedagógiai-szakmai szolgáltatást nyújtó intézmények segítségét. A Vas Megyei Szakképzési Centrum biztosítja a sajátos nevelési igényű tanulók habilitációs-rehabilitációs célú ellátását, melyhez részben az utazó gyógypedagógusi hálózaton, részben pedig saját gyógypedagóguson keresztül biztosítja a szakirányú végzettségű szakember alkalmazását.

##### Az ellátás közös elvei:

* A különleges bánásmódot igénylő gyermekek ellátása olyan speciális együttműködésen alapuló, szervezett tanítási-tanulási folyamatban valósul meg, mely az egyes tanulók igényeitől függő eljárások, időkeretek, módszerek, terápiák alkalmazását teszi szükségessé.
* A tanulóknak egyéni szükségleteik szerint megfelelő feltételeket biztosítunk a tanulási esélyegyenlőségük megteremtéséhez, hátrányaik leküzdéséhez biztosítjuk az egyéni adottságok képességek szerinti tanulás lehetőségét, kialakítjuk az egyéni adottságok figyelembevételével az önálló tanulás képességét reális önismeret kialakításával.
* Segítjük a megfelelő továbbtanulási irány, pálya, illetve szakma kiválasztását.
* A kommunikációs kultúra elsajátításával kialakítjuk a világban való eligazodás képességét.
* Formáljuk az érzelmi, akarati tulajdonságokat, támogatjuk tanulóinkat egyéni képességeinek kibontakoztatásában, a kudarc, a másság elviselésében, feldolgozásában.
* Fontos a szülőkkel való folyamatos kapcsolattartás, szükség szerint partnerként való bevonásuk a terápiába.
* A kapcsolattartás volt tanítványainkkal lehetővé teszi életútjuk példaként való állítását társaik számára.
* Törekszünk a folyamatos kapcsolattartásra, együttműködésre a területileg illetékes pedagógiai szakszolgálatokkal.

##### A feladatokhoz kapcsolódó kiemelt pedagógiai tennivalók:

* fejlesztő eljárások alkalmazása az egyéni bánásmód elveinek figyelembe vételével
* kompenzáló nevelés, differenciálás, fejlesztés, prevenció, redukáció, felzárkóztatás
* speciális gyógypedagógiai módszerek, fejlesztő eljárások alkalmazása
* speciális logopédiai módszerek, fejlesztő eljárások alkalmazása
* a gyerekek alapos megismerése, okok feltárása
* egyéni fejlesztési tervek, egyénre szabott haladási ütem megtervezése
* a részképességek hiányainak figyelembevétele, a meglevők erősítése, a kompenzálás elveinek alkalmazása
* szociális kompetencia állandó fejlesztése a másság elfogadtatása, empátia, önismeret, reális énkép kialakítása
* interperszonális kapcsolatok fejlesztése
* másodlagos magatartászavarok megelőzése, meglevők enyhítése
* figyelemfejlesztés
* nyelvi kreativitás fejlesztése – szövegértés, szókincs, grammatikai ismeretek, olvasási készség fejlesztése
* anyanyelvi, matematikai kompetenciák fejlesztése az adott gyermeknél a tőle elvárható legmagasabb szint elérése érdekében
* a kulturális hátrányaik leküzdése

#### A tehetséggondozás pedagógiai tevékenysége

Kiemelten tehetséges tanuló az a különleges bánásmódot igénylő gyermek, tanuló, aki átlag feletti általános vagy speciális képességek birtokában magas fokú kreativitással rendelkezik, és felkelthető benne a feladat iránti erős motiváció, elkötelezettség.

Tehetségen azt a velünk született, adottságokra épülő, majd gyakorlás, céltudatos fejlesztés által kibontakoztatott képességeket értjük, amely az emberi tevékenység egy bizonyos, vagy több területén az átlagosat túlhaladó teljesítményt tud létrehozni.

Iskolánkban kiemelt fontosságú feladat a tehetségek felismerése és fejlesztése. Minden oktató feladata, hogy felhívja a figyelmet tehetséges tanítványainkra, hogy megfelelően gondoskodhassunk fejlesztésükről. E tevékenység kiterjed a tanórai és tanórán kívüli területekre egyaránt, és a legszorosabb együttműködést igényli a családdal és a tehetségek fejlesztésével foglalkozó szakemberekkel. A gyakorlati oktatásban különleges tehetséget felmutató tanulók fejlesztése a gyakorlati képzésben részt vevő gazdálkodó szervezetekkel való együttműködés keretében folyik.

A tehetséggondozás módszereiben célirányos tanulásszervezési eljárásokat alkalmazunk, ösztönözzük az oktatók szakirányú továbbképzéseit (tanulásmódszertan, tehetségdiagnosztika). A tehetség kibontakozása mindig fejlesztő munka eredménye.

Tehetségük tekintetében kiemelkedő tanulóinkkal a tanórák keretében csoportbontásban, differenciáltan vagy külön foglalkozásokon, szakkörökön, délutáni program keretében, esetleg mentorprogramban foglalkozunk.

Minél több lehetőséget kell adnunk tanulóinknak az érvényesülésre az Országos Középiskolai Tanulmányi Versenyen (OKTV), Szakmai Érettségi Tantárgyi Versenyen (OSZTV), az Ágazati és ágazaton belüli specializáció szakmai érettségi vizsgatárgyak versenyén (ÁSZÉV), a Szakma Kiváló Tanulója Versenyen (SZKTV, Szakma Sztár Verseny), illetve a különböző tantárgyakhoz köthető szakmai, sport, művészeti és komplex versenyeken intézményi, területi, illetve országos szinten.

A tanulmányi, a szakmai és az egyéb versenyeken sikereket elért tanulók tanév végén főigazgatói/igazgatói elismerésben, jutalomban részesülnek.

Biztosítjuk tehetséges tanulóink számára a könyvtár, a biolabor, a tanműhelyek, és a szaktárgyi szertárak elérhetőségét. Munkájukhoz szakmai szakirodalmat ajánlunk. Segítjük előrehaladásukat, támogatjuk továbbtanulási elképzeléseiket.

A személyes beszélgetések, a biztatás, a jutalmazás megfelelő formáinak megkeresése mellett szükség esetén a kiugró tehetségek megfelelő fejlesztéséről a megyei pedagógiai szakszolgálat szakembereit is igénybe vesszük.

A tehetséggondozás lehetséges szervezeti formái, pedagógiai feladatai:

* Bemeneti mérések, különös tekintettel a motivációra, tehetség-nyilvántartás.
* Az egyéni képességekhez igazodó tanórai tanulás szervezése.
* A tanítási órán differenciált feladatok biztosítása.
* Tantervdúsítás, tananyag gazdagítás. Egyes anyagrészekkel elmélyültebben foglalkozhatnak, projektet készíthetnek, gyűjtő- és kutatómunkát végezhetnek.
* Tehetséggondozó, fejlesztő foglalkozások.
* Felkészítés tanulmányi, szakmai és sport versenyekre, pályázatokon való részvételre.
* Szakmai diákkörök, iskolai sportkör működése.
* Felkészítés a felsőfokú továbbtanulásra.
* Szakkörök, klubok, tehetséggondozó programok (művészeti foglalkozások, dráma, vizuális kultúra a gimnáziummal közösen).
* Vetélkedők rendezése, kiállítások szervezése.
* Iskolai szabadidős rendezvények.
* Szervezett kedvezményes színház-, illetve hangverseny-látogatások (diákbérlet)
* Szaktáborok, sporttáborok, vándortáborok, nyelvi táborok, stb.

A középiskolás kor ad igazán teret a hatékony speciális tehetségfejlesztéshez. Sokféle szervezeti forma alakult ki ehhez az iskolai gyakorlatunkban. Fontos azonban, hogy a programok ne legyenek túlzóan speciálisak. A tehetség általános képességeihez tartozó elemek fejlesztéséről sem szabad megfeledkezni, lehetőséget kell biztosítani a tanuló számára, hogy érdeklődésének változásával, új, magas szintű képességének megjelenésével összhangban tudjon változtatni képzési menetrendjén.

Rugalmas, sokféle képességterületet átfogó programokra van szükség, a lényeg azonban, hogy a középiskolás korszak végére találjuk meg a diák igazi értékeit, s készítsük elő a felsőoktatásban való sikeres tanulmányokra, illetve a munkába állásra.

## A tanulóknak az intézményi döntési folyamatban való részvételi jogai gyakorlásának rendje

#### A diák-önkormányzati munkát segítő pedagógiai feladatok

Az iskola része a társadalomnak, így a társadalom és a demokrácia szabályainak az iskolában is érvényesülniük kell. A diákönkormányzat tevékenysége a demokráciára és a társadalmi struktúrákra vonatkozó gyakorlati ismeretekkel felkészíti a tanulókat a társadalmi életre.

Ennek módjai és elvei:

* a diákjogok, a tanulói érdekvédelem, az érdekérvényesítés, a panaszjog és az érdemi válaszhoz való jog tiszteletben tartása
* e jogok érvényesíthetőségének biztosításához szükséges eljárási szabályok betartása
* a diákok viszonylagos önállóságának, és valódi részvételének biztosítása döntésekben és életük szervezésében
* az oktatásban megjelenő tanulói kötelességek és jogok tanítása
* biztosítani kell, hogy a diákok véleményüket szabadon és büntetlenül kifejezhessék
* az iskola közéleti kultúrájának fejlesztése
* a diákönkormányzat működési feltételeinek biztosítása
* az együttélésből fakadó konfliktusok kezelése
* az oktatói testület segítse a demokratikusan megválasztott diákképviselőket, hogy természetes szerepüket gyakorolhassák

A diákönkormányzat szervezeti és működési szabályzatát és annak módosítását a diákönkormányzat fogadja el és az oktatói testület hagyja jóvá.

## A tanuló, a kiskorú tanuló törvényes képviselője, az oktató és a szakképző intézmény partnerei kapcsolattartásának formái

Az iskolában folyó pedagógiai munka hatékonyságának fokozása, az eredményesség tartós magas szinten tartása érdekében szükséges és elengedhetetlen a programban meghatározott alapelveink és feladataink összehangolása a családban folyó neveléssel. Rendkívül fontos, hogy folyamatos és egyenrangú, azaz kölcsönös kapcsolat legyen a szülők, az oktatók és az osztályfőnökök, valamint az iskolavezetés között. Az együttműködés, egymás segítése, tájékoztatása alapot teremt az egységes szemléletű nevelés kialakítására.

Az iskolai partnerek együttműködésének szervezeti keretei: oktatói testület, munkaközösségek, az egy osztályban tanítók közössége, szülői munkaközösség, diákönkormányzat.

Az osztályok szülői közössége saját soraiból iskolai szintű választmányt hoz létre. A szülői munkaközösség (szülői szervezet), a szülői választmány működési rendjét maga határozza meg. A szülői választmány és az iskolaigazgató kapcsolattartása folyamatos, az igazgató legalább félévenként – de a feladat jellegétől függően, szükség szerint – információkat ad az intézmény helyzetéről, a tanulókat érintő juttatásokról és általában mindenről, ami az intézmény működését érinti. A szülői választmány elnöke folyamatosan és szükség esetén azonnal jelzi a megoldást igénylő szülői problémákat az iskola igazgatójának.

A szülői munkaközösség választmányi elnöke vagy megbízottja – meghívás alapján – részt vehet az oktatói testület értekezletein és az iskola rendezvényein.

A szülői közösség véleménynyilvánítási lehetőséggel rendelkezik minden olyan, az iskola működésével összefüggő kérdésben, amelyet a törvényi szabályozás előír. A kiskorú tanuló törvényes képviselőjének joga van arra, hogy megismerje a szakképző intézmény szakmai programját, házirendjét, tájékoztatást kapjon az abban foglaltakról.

A szülőkkel való kapcsolattartás további formái: osztály szülői értekezletek, szülői fogadónap, egyéni fogadóórák, alkalmi esetmegbeszélések, szülők pedagógusok közös iskolai rendezvényei, szülői tájékoztatás ellenőrző könyvön, digitális naplón keresztül.

A diákszervezetek együttműködését a diákönkormányzat alapszabályában megfogalmazottak határozzák meg. Diák-önkormányzati fórumokon, diákközgyűlésen az intézményvezetés és a DÖK segítő tanár képviseli az oktatói testületet.

Az iskola meghatározó, az irányítással, vezetéssel összefüggő partnere a szakképzési centrumban dolgozó kollegák közössége, fontos a tagintézmények közötti kapcsolatrendszer, kiemelkedő jelentőségű a gyakorlóhelyekkel való kapcsolat, a tájékoztatást szolgálja a médiával való kapcsolattartás. Kölcsönös tiszteleten alapuló, dinamikus kapcsolatrendszert, harmonikus együttműködést igyekszünk kialakítani szűkebb és tágabb környezetünkkel városi és megyei szinten, illetve országos viszonylatban is.

Közvetlen partnereink minden olyan eszközzel és lehetőséggel rendelkeznek, amelyeket számukra a hatályos jogszabályok biztosítanak.

Az intézményünk az alábbi szakmai szervezetekkel tart kapcsolatot:

* Gyermek- és ifjúságvédelmi szervezetek
* Kormányhivatal
* Szakmai szolgáltató szervezetek
* Szakszolgálatok
* Iskola-egészségügy
* Területileg illetékes kamara
* Gyakorlati képzésben résztvevő gazdálkodó szervezete
* Iskola képzési profiljába tartozó szakmai szervezetek
* Kulturális és sportszervezetek
* Civil szervezetek

A kapcsolattartás rendjét a Szervezeti és Működési Szabályzatban határozzuk meg.

## A tanulmányok alatti vizsgák szabályai

#### Vizsgafajták

##### Osztályozó vizsga

Osztályozó vizsgát tesz az a tanuló,

* akinek egy tanítási évben az igazolt és igazolatlan mulasztása együttesen a kétszázötven tanítási órát meghaladta, és emiatt a teljesítménye tanítási év közben nem volt érdemjeggyel értékelhető (a tanítási év végén nem minősíthető, kivéve, ha a nevelőtestület engedélyezi, hogy osztályozóvizsgát tegyen),
* akinek hiányzása egy adott tárgyból a tantárgy óraszámának 30%-át meghaladta és érdemjegyei nem teszik lehetővé az osztályozást az adott tárgyból,
* akit felmentettek a tanórai foglalkozásokon való részvétele alól,
* akinek engedélyezték, hogy egy vagy több tantárgy tanulmányi követelményének egy tanévben, vagy az előírtnál rövidebb idő alatt tegyen eleget,
* aki az év végi osztályzatának megállapítása érdekében független vizsgabizottság előtt tehet vizsgát.

Kérelemre engedélyezett egyéni tanrend esetén a tanuló félévkor és évvégén tehet osztályozó vizsgát. A félévi osztályozó vizsgán szerzett osztályzat (vizsgajegy) tájékoztató jellegű. A tanulónak év végén az egész év tananyagából kell vizsgáznia, ha félévi vizsgajegye elégtelen volt, illetve félévkor nem kívánt vizsgázni.

Egy osztályozó vizsga egy adott tantárgy és egy adott évfolyam követelményeinek teljesítésére vonatkozik. Ha a diák az előrehozott érettségi vizsga megszerzése érdekében sikeres osztályozó vizsgát tett, akkor az adott tantárgy tanulmányi követelményeit teljesítette, a magasabb évfolyamon az órák látogatása alól felmentését kérheti.

##### Különbözeti vizsga

Különbözeti vizsgát tesz az a tanuló, aki

* tanulói jogviszony átvétellel való létesítéséhez más iskolatípusból kéri felvételét,
* eltérő tanterv szerinti tanulmányokat folytatott és azonos vagy magasabb évfolyamra jelentkezik.

A tantárgyi követelményeket a szakmai munkaközösségek jelölik ki. A felvételről az igazgató dönt.

##### Javítóvizsga

Javítóvizsgát tesz az a tanuló,

* aki tanév végén – legfeljebb három tantárgyból – elégtelen osztályzatot kapott,
* aki osztályozó, különbözeti vizsgáról igazolatlanul távol maradt, vagy azt nem fejezte be, illetve az előírt időpontig nem tette le,
* aki az osztályozó-, pótlóvizsga követelményeinek nem felelt meg.

##### Pótlóvizsga

Tanulmányok alatti pótlóvizsgán vehet részt az a tanuló, aki neki fel nem róható ok miatt nem tudott osztályozó vagy javítóvizsgát tenni.

#### Vizsgaidőszakok

* javítóvizsga, pótlóvizsga: augusztus 15. – augusztus 31.
* osztályozó vizsga: általában a félévi vagy az év végi osztályozó konferenciák előtt illetve indokolt esetben a szorgalmi időszakban bármikor
* különbözeti vizsga: szervezhető annak a tanévnek a végéig, amelyben a tanuló felvétele történt

Az igazgató engedélyezheti, hogy a tanuló a fentiektől eltérő időpontban tegyen vizsgát.

#### A tanulmányok alatti vizsgák rendje

A tanulmányok alatti vizsga követelményei megegyeznek az adott tantárgy, adott évfolyamának a helyi tantervben megfogalmazott követelményeivel.

A tanuló jelentkezési lapot és írásos tájékoztatót kap a vizsga időpontjáról, helyéről, a vizsgarészekről, továbbá a vizsgával kapcsolatos jogorvoslati lehetőségről (felülbírálati kérelem, törvényességi kérelem, független vizsgabizottság előtti vizsga). A tájékoztatási kötelezettségnek megfelelve a vizsgák témaköreit írásban megkapja a tanuló legalább két hónappal a vizsganap előtt a vizsgát szervező igazgatóhelyettestől. A szaktanár a témakijelölést 3 példányban készíti el: a diák, a munkaközösség-vezető, és az igazgatóhelyettes részére.

A vizsga lehet

* szóbeli - közismereti és szakmai elméleti tantárgyak esetén
* írásbeli - közismereti és szakmai elméleti tantárgyak esetén
* gyakorlati - testnevelés, szakmai gyakorlat esetén

##### A szóbeli vizsgák rendje

A szóbeli vizsgák 3 tagú vizsgabizottság előtt zajlanak. A tanuló a kérdező tanár által kiadott kérdések megválaszolása előtt legalább 15 perc gondolkodási időt kap. Ezt követően válaszát 10-15 percben önállóan fejti ki. A szóbeli vizsgák eredményének kihirdetése az adott vizsganapon történik.

##### Az írásbeli vizsgák rendje

A vizsgateremben egy időben padonként 1 tanuló vizsgázhat. Az ülésrendet a felügyelő tanár jegyzőkönyvben rögzíti. A tanulók csak az iskola bélyegzőjével ellátott papíron dolgozhatnak. A rajzokat ceruzával, minden egyéb munkát tollal kell elkészíteni. Az íróeszközről, illetve az engedélyezett segédeszközökről a tanulók maguk gondoskodnak. A tanulók a vizsgateremben egymással nem beszélgethetnek és a vizsga rendjét nem zavarhatják meg. Az írásbeli feladatok megoldásához rendelkezésre álló idő vizsgatárgyanként maximum 60 perc; magyar nyelv és irodalomból 90 perc. Egy napon legfeljebb két írásbeli vizsga szervezhető. Az elégtelen írásbeli vizsgaeredmény szóbeli vizsgán javítható.

##### A gyakorlati vizsgák rendje

A gyakorlati vizsgarész megkezdése előtt a vizsgázókat tájékoztatni kell a gyakorlati vizsgarész rendjéről és a vizsgával kapcsolatos egyéb tudnivalókról, továbbá a gyakorlati vizsgarész helyére és a munkavégzésre vonatkozó munkavédelmi, tűzvédelmi, egészségvédelmi előírásokról. A gyakorlati vizsgafeladatok végrehajtásához a vizsgázónak az adott tantárgynál helyben meghatározott idő áll a rendelkezésére. A gyakorlati vizsgarész végrehajtásához rendelkezésre álló idő feladatok szerinti megosztására vonatkozóan a vizsgafeladatok leírása tartalmazhat rendelkezéseket.

## A felvétel és az átvétel helyi szabályai

#### Belépés az iskolába

##### A 9. évfolyamra lépés feltétele

Jelentkezési lap kitöltése, az általános iskola 8. évfolyamának befejezése legalább közepes eredménnyel. A jelentkezőknek pályaalkalmassági és egészségügyi vizsgálatot szervezünk. Szóbeli felvételi vizsgát nem tartunk.

Iskolánk felvételi tájékoztatót készít, melyet honlapunkon nyilvánosságra hozunk, valamint a KIFIR rendszerében az adott tanév rendjének megfelelő időpontban elhelyezzük.

A felvételi tájékoztató tartalmazza:

* az iskola OM-azonosítóját, a meghirdetett tanulmányi területek leírását, az azokat jelölő belső kódokat,
* a felvételi eljárás rendjét,
* a felvételi kérelmek elbírálásának, rangsorolásának módját, szabályait, ezen belül különösen a teljesítmények értékelésének módját és figyelembe vételének arányait,
* a sajátos nevelési igényű, valamint a beilleszkedési, tanulási, magatartási nehézséggel küzdő jelentkezőre vonatkozó speciális elbírálási szabályokat,
* szakképzésre vonatkozó szabályok alapján az egészségügyi, pályaalkalmassági követelményeket.

##### Átlépés másik iskolából a felsőbb évfolyamokra

Az átvétel írásos kérelemre történik. Az iskola megvizsgálja a tanuló előző tanulmányait, a választandó osztály befogadóképességét.

Iskolánkba való átlépésnél minden évfolyamon kívánatos a legalább közepes tanulmányi eredmény és az osztály idegen-nyelvi csoportjainak megfelelő nyelvi előképzettség. A két iskola szakmai programjának áttekintése után előírt különbözeti vizsgákat a tanulónak a legközelebbi osztályozó konferencia előtt sikerrel teljesítenie kell. Szükség esetén egyéni programok kidolgozására is van lehetőség.

Az átvétel igazgatói határozattal engedélyezhető

* előzetes tanulmányok beszámításával,
* előzetes szakmai gyakorlat beszámításával,
* egyéni segítségnyújtással,
* türelmi idő biztosításával,
* évfolyamismétléssel.

A határozatnak tartalmaznia kell a kötelező szakmai gyakorlatok és összefüggő nyári szakmai gyakorlat pótlására vonatkozó információkat és határidőket is.

##### Belépés a 13. évfolyamra

A szakmajegyzékben, illetve a képzési és kimeneti követelményekben meghatározott feltételek teljesülése esetén az iskola tanulója lehet minden olyan fiatal, aki vállalja a képzéssel járó tanulmányi kötelezettségeket. A felvételnél előnyt élveznek iskolánk diákjai.

A jelentkezés jelentkezési lap kitöltésével történik. A jelentkezés határidejét az adott tanév rendje szabályozza. Feltétel az érettségi bizonyítvány megléte, az egészségügyi alkalmasság, valamint a pályaalkalmasság, illetve jogszabályban meghatározott életkor.

#### A tanulói jogviszony megszűnése

##### Az iskolai tanulmányok befejezése előtt

A tankötelezettség ideje alatt csak a tanuló átvételét igazoló másik intézmény írásbeli nyilatkozata után szűnhet meg a diák tanulói jogviszonya iskolánkban. A 18. életév betöltése előtt csak a szülő, a gondviselő által is aláírt kérelemre szüntethető meg tanulói jogviszony.

A tankötelezettség megszűnése után a tanuló kiléphet az intézményből. A tankötelezettség idején túl a tanulói jogviszony megszüntethető abban az esetben is, ha az intézmény oktatói testülete fegyelmi eljárás lefolytatása után a tanulót alapos indokkal alkalmatlannak tartja a tanulmányok további folytatására, illetve az igazolatlan órák száma a jogszabályban meghatározott mértéket meghaladja. Szakképzésben megszűnik a tanulói jogviszony akkor is, ha a tanuló tanulmányainak folytatására egészségileg alkalmatlanná vált és az iskolában nem folyik másik megfelelő szakképzés, vagy a tanuló nem kíván továbbtanulni, vagy a továbbtanuláshoz szükséges feltételek hiányában nem tanulhat tovább.

##### A tanulói jogviszony megszűnése az iskolai tanulmányok befejezésekor

Megszűnik a tanulói jogviszony

* az utolsó középiskolai évfolyam elvégzését követő érettségi, illetve szakmai vizsgaidőszak utolsó napján, ha a tanuló a szakképzésben nem kíván továbbtanulni, vagy a továbbtanuláshoz szükséges feltételek hiányában nem tanulhat tovább,
* ha a tanuló jelentkezik szakmai vizsgára, az utolsó évfolyam elvégzését követő első szakmai vizsgaidőszak utolsó napján,
* ha a tanuló nem jelentkezik szakmai vizsgára, az utolsó évfolyam elvégzését igazoló bizonyítvány kiállítása napján.

## Az elsősegély-nyújtási alapismeretek elsajátításával kapcsolatos iskolai terv

Cél, hogy a tanuló bárhol, bármikor, bármilyen körülmények között tudjon szakszerű segítséget nyújtani a rászorulóknak. Fontos a sürgősségi szemlélet kialakítása, a baleset valamint a hirtelen bekövetkező egészségkárosodás alapszintű ellátásának elsajátítása. Fontos, hogy a tanuló éles helyzetben saját kompetenciái ismeretében hatékonyan tudjon és merjen segíteni embertársainak.

Az osztályfőnöki program szerint, az ifjúsági védőnő segítségével elsajátított kompetenciák:

* elvégezni a segítő hatáskörébe tartozó teendőket baleset esetén
* biztosítani a helyszínt
* értesíteni a mentőket, tűzoltókat, rendőröket baleset esetén
* felismerni a figyelemfelhívó panaszokat, tüneteket
* elsősegélyt nyújtani
* biztonságosan üzemeltetni az életmentő készüléket
* vérzéscsillapítási eljárást alkalmazni
* elsődleges sebellátást végezni

Fontos, hogy a diák magatartása tükrözze az elsősegélynyújtótól elvárható személyes és társas kompetenciákat.